  Виталий Пронин «Удмурт Кенеш» огазеяськонлэн исполкомез кутскиз Кузебай Гердлэн синпелетэз дорын. Ӵапак та нуналэ, 1-тӥ шуркынмонэ 1937-тӥ арын, 80 ар талэсь азьло, быдтэмын вал удмурт азьветлӥсь, писатель Кузебай Герд. Азьветлӥсьёс буре вайизы быдӟым югдытӥсез.- Туэ мыным вуылыны кылдӥз Соловкие - тодмо но кышкыт интые. Та лагерь пыр потэмын трос адмяиос, соос пӧлын фин-угор сюресэз мытӥсьёс но, - вераз Кун Думаысь депутат Алексей Загребин. - Кузьма Павлович Чайников - Кузебай Герд - дурбасьтӥз Трофим Кузьмич Борисовлэн трос малпанъёсызлы. Та 2 адямиос трос курадӟонэз адӟизы. Соос ӧз луысалзы ке, ӧм луысалмы ми но.«Удмурт Кенеш» огазеяськонлэн тӧроез Татьяна Ишматова пусйиз, сыӵе вакытъёс ноку но медаз луэ ни шуыса. Таӵе ужрадъёс будӥсь егитъёслы туж кулэ, соос тодыны кулэ калыксылэсь, вордскем шаерзылэсь историзэ, азьланяз соос мед нуозы удмурт интеллигенцилэсь кылем даурлэн кутсконаз мытэм ужзэ, вераз со. Азьветлӥсьёс буре вайизы быдӟым югдытӥсез.Собере «Удмурт Кенешлэн» исполкомез ужзэ азьланьтӥз Кун Кенешын. Отын юнматэмын вал огазеяськонлэн Данъян книгаяз туэ пырем муртъёслэн нимъёссы."Удмурт Кенеш"  